**У гасцях у Каляды.**

**Задачы:** прадоўжыць знаёмiць дзяцей з традыцыйным беларускiм святам Каляды, заахвоцiць да непасрэднага ўдзелу ў iм; садзейнiчаць павышэнню рухальнай актыўнасцi дашкольнiкаў; развiваць моўную актыўнасць дзяцей, уменні суадносiць свае дзеяннi са словамi, хутка і адэкватна рэагаваць на слоўны сiгнал; выхоўваць вытрымку, смеласць, пачуццё калектывізму. **Матэрыял:** абсталяванне для «вясковай хаткi»; маскi мядзведзя, жураўля, казла; бубен для музыкi; шапка для важака i кiй.

**Ход.**

**Выхавальнік.** Дзеці. Ці ведаеце якое сёння свята.( адказы дзяцей). Зараз мы з вамі пойдзему госці да Каляды.

Дзецi разам з выхавальнікам iдуць у “Беларускую хатку”.

**Каляда.** Праходзьце, дзецi, калi ласка, да мяне ў госцi. Вось тут я жыву. Цi падабаецца вам мая хата? *(На адной лаўцы пакладзены маскi казы, мядзведзя, жураўля; на другой — берасцяная торбачка, пакрытая ручнiком.)*

**Дзеці.** Так!

**Каляда.** Дзякуй! Адпачнiце каля такiх прыгожых (называе i паказвае) фiраначак, посцiлак, абрусаў. I як тут не расказаць вам што-небудзь цiкавае!

Гаспадыні на каляды варылі куццю. Здобрывалі яе мёдам, макам, кавалачкамі груш, яблыкаў. Каштавалі куццю і запрашалі мароза куццю есці

«Мароз, мароз, хадзі куццю есці. Каб ты не марозіў пшаніцу і ўсё тое, што я пасею у полі. Мароз, мароз, хадзі куццю есці. Каб ты не марозіў рассаду і ўсё тое, што я пасаджу ў агародзе».

 Сёння я зноў нешта для вас падрыхтавала. Паглядзiце, што ляжыць на гэтай лаўцы? Правiльна, гэта маскi. Адна з iх вам знаёмая, гэта маска казы. Давайце зараз успомнiм, што вы ведаеце пра калядоўшчыкаў, пра iх адзенне, якую ведаеце гульню пра казу. *(Адказы дзяцей.)*

**Каляда.** Малайцы, дзецi, мне вельмi радасна, што вы так многа ведаеце пра свята Каляды. Але вось тут, на лаўцы, ляжаць яшчэ маскi. Вось гэта маска мядзведзя. Звычайна на Каляды вадзiлi мядзведзя. Ён сiмвалiзуе адвагу, дае здароўе ў хаце малым i старым, а мужчынам — сiлу. Вадзiў мядзведзя павадыр з доўгiм кiем i музыка з бубнам. Ён прымушаў мядзведзя рабiць розныя дзеяннi. Паглядзiце, калі ласка, на маску мядзведзя, нешта ў яго вочкi сталi сумныя. Мабыць, ён хоча з намi пагуляць? А вы?

**Дзеці.** Так.

**Каляда.** Зараз я пазнаёмлю вас з беларускай народнай гульнёй «Мядзведзь». (У першы раз ролю важака выконвае Каляда, а ролю мядзведзя — другi дарослы (2 разы)).

Пасля гульнi Каляда звяртае ўвагу дзяцей на маску жураўля.

**Каляда.** Журавель, дзецi, з’яўляецца на Каляды спадарожнiкам мядзведзя. На высокай палцы рабiлi птушыную галаву: да палкi прымацоўвалі шырокае футра цi ўзятую ў зборкi прасцiну.

**Вы**»**хавальнік.** Дзякуй табе, Каляда, мы з дзецьмi цяпер ведаем пра свята Каляды i новыя абрадавыя гульнi.

**Каляда.** Не-не, гэта яшчэ не ўсё. Звярнiце, калi ласка, увагу на маю берасцяную торбачку. Яна завецца вярэнька. Вось у такую вярэньку калядоўшчыкi збiралi пачастункi, што давалi iм у хатах за песнi, жарты i добрыя пажаданнi. Не даць пачастункаў за вiншаванне ў калядную ноч — гэта значыла наклiкаць бяду на сябе i свой дом. Таму, калi да вас прыйдуць калядоўшчыкi, вы абавязкова iх добра сустрэньце i пачастуйце. Тады, будзем спадзявацца, цэлы год у нашых хатах будуць згода, лад, сытны стол i добрае здароўе. А зараз я хачу запрасіць вас усiх пакалядаваць разам са мною.

Дзеці апранаюць касцюмы і ідуць калядаваць у другую групу.

**1-ы калядоўшчык.**

Мы віншуем вас са святам,

Жадаем шчасця вам багата!

**2-і калядоўшчык.**

Каб жылося вам вольна,

Весела, раздольна!

**3-і калядоўшчык.**

Каб добрыя былі каровы,

А вы былі здаровы!

**4-ы калядоўшчык.**

Каб вяліся ў вас свінкі,

Цялушкі і розныя птушкі!

**5-ы калядоўшчык.**

Каб капуста ўрадзіла

Ўсім людзям на дзіва!

**6-ы калядоўшчык.**

Шчодрага вм лета,

Духмянага хлеба!

**Выхавальнік.** Каза прыйшла, радасць прынясла! Будзе у нас год шчаслівы!

Каляда. Ну-ка, Козачка, расхадзіся, развесяліся, добрым людзям пакланіся!

**Каза.**

Я, Каза калядная, прыгожая ды ладная.

Я і гора, і бяду вакол рога абвяду!

Дзе Каза бывае, туды шчасце завітае!

**Каляда.** Давайце разам пагуляем у гульню «Каза» .

Дзеці стаяць у крузе і спяваюць: «Ой, Козачка белая, ой, Козачка шэрая, па ляску гуляла, пару выбірала! » Каза рухаецца ў цэнтры. Напрыканцы спеваў яна падыходзіць да дзіцяці, спявае «Ме-ме-ме» і дакранаецца да яго «рожкамі». Дзіця выходзіць у круг, становіцца за Казой і кладзе рукіёй на плечы. Гульня працягваецца. Дзеці рухаюцца ўдваіх. Каза выбірае наступнага гульца. Такім чынам за ёй становіцца яшчэ некалькі дзяцеё. Па заканчэнні Каляда кажа «Пару знайдзі!» Усім трэбаадшукаць сабе пару. Той хто застаўся адзін, становіцца «казой», і гульня паўтараецца.

Пасля заканчэння Каза падае на падлогу.

**Каляда**. Ой, Каза ўпала, ссохла, прапала! Мабыць, даўно не ела, што так аслабела! Нясі гаспадыня сала, каб Каза ўстала!

Гаспадыня-выхавальнік нясе «прысмакі», Каза «частуецца» і падымаецца,

**Каляда.** Давайце зараз пагуляем у беларускую народную гульню «Курачкі і пеўнікі».

З дзяцей выбіраюць тры пары гульцоў– «курачкі» і «пеўнікі»: рукі (правая з левай) у іх звязаны стужкай– гэта «дзюба». На працягу хвіліны «курачкі» і «пеўнікі» збіраюць «зярняткі» (фасолю і гарох), раскіданыя па канапе. Кожная пара збірае свае «зярняткі» і нясе ў сподачкі. Перамагае пара, якая назбірае больш «зярнятак»

**1-ы калядоўшчык.**

Гэй, музыкі, грайце весялей!
Патанцуем мы для ўсіх гасцей!

*Гучыць беларуская народная полька. Усе танцуюць.*
**Гаспадыня.** Дзякуй усім добрым людзям, усім нашым гасцям. Свята скончылася. Ці спадабалася вам? (*Адказы дзяцей.*)

Ну, тады здаровы бывайце!
У наступным годзе зноў да нас завітайце!

**2-і калядоўшчык.**

А вы нас дабром успамінайце
I ў госцейкі да вас запрашайце!

Калядоўшчыкі развітваюцца і ідуць у сваю групу.

Крыніца:

1. *Акульская, Г*. Ехала Каляда ў чырвоным вазочку // Пралеска. — 2008. — № 12. — С. 19—21.

2.  *Громак, Н*. Калядны агеньчык // Пралеска. — 2021. — № 12. — С. 64—66.

3.Вучэбная праграма дашкольнай адукацыі. — Мінск: Нац. ін-т адукацыі, 2019.
3. *Дубініна, Д.М.* Выхаванне ў дзяцей дашкольнага ўзросту цікавасці да беларускай мастацкай літаратуры і фальклору: дапам. для педагогаў устаноў дашкольнай адукацыі / Д.М. Дубініна. — Мінск: Новое знание, 2016.